**Tu cine eşti !**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A căzut o stea

La tine în păr,

Şi s-a transformat

În floare de măr.

Păru-a fost cuprins

De parfumul ei,

Blândă ţi-e privirea,

Ochii flori de tei.

Trupul tău firav

Dar atât de viu,

Să îl pot atinge,

Eu încă nu ştiu.

Eşti lumină caldă

Prinsă în culori,

Atent studiată

Aproape de zori.

Te văd prima oară

Eşti atât de pură,

Ai atâta zâmbet,

Magică făptură.

Când cuprinzi în braţe,

Te topeşti pe loc,

Cu dragoste multă

Şi cu al tău joc.

Iar apoi dispari

Şi eu iau de jos

Floarea cea de măr

Dar cu ce folos.

Căci ea umil zboară

Se transformă-n stea,

Şi atunci mă-ntreb

Ea - cine era !